《登山至大悲寺舍骑步行达龙王堂》
清代·尹耕云

骏足有穷处，芒鞋凌丹梯。不知所历高，但觉天容低。

只身入无境，回首迷故蹊。溯涧蔽圆景，攀岩窥阳曦。

相违咫尺间，明晦殊参差。落叶纷四山，樵苏供群黎。

奈何山中僧，启阖颇有时。牧儿藉草坐，牛羊满山陂。

何当息尘贺，从汝相遨嬉。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。